ai4bharat/Pralekha huggingface dataset:
اسٹیل کی وزارت
این ایف آر اے نے مالی سال 2020-2019 کے لئے، کے آئی او سی ایل لمٹیڈ کی مالی رپورٹنگ کوالیٹی جائزہ رپورٹ جاری کی
قومی مالیاتی رپورٹنگ اتھارٹی نے مالی سال 2020-2019 کے لئے کے آئی او سی ایل لمٹیڈ کے معاملے میں ایک مالی رپورٹنگ کوالیٹی جائزہ رپورٹ  جاری کی ہے۔
ایف آر کیو آر آر ، این ایف آر اے کے معائنے پروگرام کے 2 میں سے ایک حصہ ہے۔ دیگر جزو آڈٹ کوالیٹی جائزہ رپورٹ ہے۔
ایف آر کیو آر آر پری پریرس کے رول پر توجہ دیتا ہے یعنی جو مالی اسٹیٹ مینٹس کی تیاری کے لئے ذمہ دار ہے اور قابل اطلاق اکاؤنٹنگ معیارات کے مطابق رپورٹ کرتے ہیں۔اس لئے ایف آر کیو آر آر یہ تخمینہ لگاتا ہے کہ کس طرح چیف فائنانسر آفیسر اور بقیہ مینجمنٹ اور آڈٹ کمیٹی کے ساتھ ساتھ کمپنی کے بورڈ آف ڈائریکٹرس نے ایسے مالی بیانات تیار کرنے میں کارکردگی نبھائی ۔جو کہ کمپنیوں کے قانون کے تحت ایک صحیح اور منصفانہ جائزہ ظاہر کرتے ہیں اور قابل اطلاق اکاؤنٹنگ معیارات کے مطابق ہیں۔
ایف آر کیو آر آر نے پری پریرس کے لئے ایک ایڈوائزری تکمیل دی ہے جس میں ان معاملوں کو اجاگر کیا گیا ہے جو کہ بہتری کے لئے ضروری ہے۔ اگر اکاؤنٹنگ معیارات اور قانون کی خلاف ورزیاں ہوتی ہیں تو قانون کے تحت کارروائی کی جاتی ہے۔ یہ معاملہ ان اتھارٹیز کے سامنے پیش کیاجاتا ہے جو کارروائی کرسکتے ہیں۔
این ایف آر اے نے مالی سال 2020-2019 کے لئے کمپنی کے مالی اسٹیٹس منٹ کی جانچ کی بنیاد پر یہ ایف آر کیو آر آر تیار کیا ہے اور این ایف آر اے کے جائزے کے دوران کمپنی سے دیگر معلومات حاصل کی جاسکتی ہیں۔
ایف آر کیو آر آر کو این ایف آر کی ویب سائٹ کے اس یو آر ایل پر دیکھا جا سکتا ہے:
https://nfra.gov.in/sites/default/files/FRQR%20Report%20KIOCL_1.pdf
سائنس اور ٹیکنالوجی کی وزارت
سائنسی تحقیق وترقی پر اخراجات
سائنس وٹکنالوجی اورارضیاتی سائنسز کے مرکزی وزیر مملکت  ڈاکٹر جتیندر سنگھ نے آج لوک سبھا میں ایک تحریری جواب میں بتایا کہ دستیاب تحقیق وترقی کے تازہ اعداد وشمار کے مطابق سال 16-2015 اور 18-2017 کے دوران سائنس اور ٹکنالوجی کے شعبے میں تحقیق وترقی پر مجموعی قومی اخراجات بالترتیب 95452 اعشاریہ 444 کروڑ روپے ، 103099 اعشاریہ 26 کروڑ روپے اور 113825 اعشاریہ صفر تین کروڑ روپے تھا۔ایسا اندازہ لگایاگیا ہے کہ یہ سال 19-2018 کے لئے 123847 اعشاریہ سات ایک کروڑ روپے ہوگا۔ البتہ جی ڈی پی کے اوسط حصہ داری کی حیثیت سے بھارت کا تحقیق وترقی پر قومی مجموعی اخراجات گزشتہ تین سال کے دوران صفر اعشاریہ سات فیصد رہا ہے۔کچھ ترقی یافتہ اور ترقی پذیر ملکوں کے لئے اسی طرح کے اعداد وشمار میں شامل ہیں۔ اسرائیل چار اعشاریہ نو فیصد، جنوبی کوریا چار اعشاریہ پانچ، جاپان تین اعشاریہ تین، جرمنی تین اعشاریہ ایک، امریکہ دو اعشاریہ آٹھ، فرانس دو اعشاریہ دو، چین دو اعشاریہ ایک، برطانیہ ایک اعشاریہ سات، کناڈا ایک اعشاریہ پانچ، برازیل ایک اعشاریہ دور، روس ایک اعشاریہ صفر اور جنوبی افریقہ صفر اعشاریہ آٹھ فیصد۔
حکومت نے سائنس اور ٹکنالوجی کے شعبے میں مختص رقم بڑھانے کے لئے مختلف اقدامات کئے ہیں۔ جن میں سائنسی محکموں کے لئے مختص رقم منصوبوں میں لگاتار اضافہ،سائنسی تعلیم اور تحقیق کے لئے نئے اداروں کا قیام، تعلیمی اور قومی اداروں میں سائنس وٹکنالوجی کے ابھرتے ہوئے پیش پیش رہنے والے شعبوں میں سہولتیں اور مہارت کے سینٹر کی تشکیل، بنیادی تحقیق کے لئے بڑی سہولتوں کے لئے تعاون ،نئے فیلو شپ کا آغاز، ایکسٹرا مورل تحقیقی فنڈنگ کے ذریعہ باصلاحیت سائنسدانوں کو خاطر خواہ امداد، صاف توانائی اور پانی بشمول توانائی کی صلاحیت ، صاف کوئلے کی ٹکنالوجی، اسمارٹ گریڈس، میتھنول، جینومی انجینئرنگ ٹکنالوجی، آب وہوا میں تبدیلی سے متعلق تحقیق، نیشنل سپر کمپوٹنگ مشن، انٹر ڈسپلنری سائبر، فزیکل سسٹم سے متعلق نیشنل مشن جیسے نئے شعبوں میں فنڈ بڑھانا وغیرہ، اختراع کا فروغ،صنعت کاری اور نوجوان سائنس دانوں کے لئے اسٹارٹ اپس گرانڈ، سائنس وٹکنالوجی کے بنیادی ڈھانچے کی بہتری کے لئے فنڈ، نجی اور سرکاری شراکت داری کی حوصلہ افزائی، مالی ترغیبات اور تحقیق وترقی میں صنعت کی شرکت کو بڑھانے کے لئے معاون اقدامات شامل ہیں۔
مختلف سائنسی محکموں اور تحقیقی تنظیموں میں تحقیق کے نتائج پر آڈٹ سالانہ بنیاد پر کیا جاتا ہے۔ اس کے علاوہ تعمیل، آڈٹ اور کارکردگی آڈٹ وقتاً فوقتاً کیا جاتا ہے۔ مختلف سائنسی تحقیقی اسکیمیں بھی ایک تیسرے فریق آڈٹ میکانزم کے ذریعہ وسط مدتی اور پانچ سال کی مدت میں آڈٹ کیا جاتا ہے۔
حکومت تحقیق میں عبارت کی چوری کے مسئلےسے نمٹی ہے اور یونیورسٹی گرانٹس کمیشن یو جی سی کے ذریعہ اعلیٰ تعلیمی اداروں میں عبارت کی چوری روکنے اور تعلیمی یکجہتی کو فروغ دینے سے متعلق ایک قانون لایاگیا ہے، تاکہ ملک میں اِس مسئلے سے نمٹا جاسکے۔اس کے علاوہ مختلف سائنسی تحقیقی اداروں نے عبارت کی چوری روکنے کے لئے ایتھکس کمیٹیاں تشکیل دی ہیں۔
شہری ہوابازی کی وزارت
حکومت ہند ایئر انڈیا اور انڈین ایئر لائنز کے موجودہ ملازمین کو گریجوٹی اور پرویڈنٹ فنڈس کے فوائد فراہم کرنا جاری رکھے گی
حکومت ہند نے ملازمین کے مفادات کا ہمیشہ خیال رکھا ہے اور 25 اکتوبر 2021 کو اسٹریٹجک ساجھیدار کے ساتھ حصص کی خریداری سے متعلق سمجھوتے میں انہیں شامل کیا ہے۔
قابل اطلاق قوانین کے عین مطابق، حصص کی خریداری کے بعد، اسٹریٹجک ساجھیدار، ملازمین کو گریجوٹی اور پرویڈنٹ فنڈ س فراہم کرنا جاری رکھے گا ۔ ایئر انڈیا اور انڈین ایئر لائنز کے موجودہ ملازمین سے متعلق بند وبست کی غرض سے ملازمین اور لائف انشورنس کارپوریشن آف انڈیا کے ساتھ مفاہمت سے خود سے تعاون کرنے والا ملازمت سے سبکدوشی کے بعد پنشن فنڈ ٹرسٹ اپنا کام جاری رکھے گا۔ اس کے علاوہ طبی فوائد کے سلسلے میں حکومت، ریٹائر ہو چکے اور ریٹائر ہونے کے اہل ایئر انڈیا کے مستفیدین کو تمام طبی سہولتیں فراہم کی جائیں گی۔
شہری ہوا بازی کے وزیر مملکت جنرل  وی کے سنگھ نے آج راجیہ سبھا میں ایک تحریری جواب میں یہ معلومات فراہم کیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-14574
(Visitor Counter : 92
سائنس اور ٹیکنالوجی کی وزارت
بروسیلا ویکسین ایک نیٹ ورک پروجیکٹ کے ذریعہ آئی سی اے آر- انڈین ویٹری نیری ریسرچ انسٹی ٹیوٹ نے تیار کی ہے
نوول بروسیلیا ویکسین ہندوستان کے بروسیلوسیس کنٹرول پروگرام میں ایک اہم رول ادا کرسکتی ہے
بروسی لوسیس ایک زونٹیک بیماری ہے جو مویشیوں کی پیداوار میں نقصان کا سبب بنتا ہے۔ عالمی سطح پر یہ بیماری ہر سال تقریباً 5 لاکھ انسانی آبادی میں آتی ہے۔ ہندوستان میں ایک بڑی آبادی جو براہ راست ڈیری فارمنگ سے جڑی ہوئی ہے، اس بروسی لوسیس سے متاثر ہے۔
بی آئی آر اے سی کے ذریعے ویکسین کی ٹکنالوجی ڈی بی ٹی کے سکریٹری، آئی سی اے آر کے ڈی جی اے ایچ سی، ڈی اے ایچ ڈی، ڈائریکٹر آئی وی آر آئی، ڈاکٹر پی چودھری، ان وینٹر ڈاکٹر اون راوت، مشیر ڈی بی ٹی کی موجودگی میں ایم ایس ہیسٹر بائیو سانپنر پرائیویٹ لمیٹیڈ کو منتقل کی گئی۔
بائیو ٹکنالوجی کے محکمے  نے اس ہفتے کے شروع میں ویڈیو کانفرسنگ کے ذریعے نوول بروسیلا ویکسین یعنی بروسیلا ایبورٹس ایس-19 ڈیلٹا پرویکسن کی ٹکنالوجی کی منتقلی کو آسان بنایا اور ایک مفاہمت نامہ پر دستخط کئے۔ یہ ویکسین اترپردیش کے عزت نگر کے آئی سی اے آر- انڈین ویٹری نری ریسرچ انسٹی ٹیوٹ نے تیار کیا ہے اور اسے ڈی بی ٹی کے تعاون سے چلنے والے بروسیلوسیس سے متعلق ایک نیٹ ورک پروجیکٹ کے ذریعے ای سی اے آر-آئی وی آر آئی نے تیار کیا ہے۔
بروسیلا ایبورٹس ایس-19 ڈیلٹا پرویکسین نیشنل بروسیلوسیس کنٹرول پروگرام میں ایک اہم رول ادا کرسکتا ہے جو مویشی پروری، ڈیری اور ماہی پروری کی وزارت کے مویشی پروری ڈیری کی طرف سے شروع کیاگیا ہے۔
...............................................................
م ن، ح ا، ع ر
U-5859
(Visitor Counter : 152
کابینہ
کابینہ نے سڑک چوڑی کرنے کے لئے تلنگانہ ریاستی سرکاری کی جانب سے حیدر آباد کے نلّا گنڈلا میں مرکزی آبی کمیشن کی اراضی حاصل کرنے کو منظوری دی
نئی دہلی، 27 مارچ 2019، وزیراعظم جناب نریندر مودی کی سربراہی میں مرکزی کابینہ نے آج بغیر کسی چارجز سے ساتھ سڑک چوڑی کرنے کے لئے ریڈیل روڈ نمبر 30 کو بہتر بنانے کے لئے تلنگانہ ریاستی سرکاری کی جانب سے مرکزی آبی کمیشن کی اراضی کی مشرقی حصے میں کمپاؤنڈ دیوار  سمیت 100 ایکڑ زمین کے 372 مر بع یارڈ حاصل کرنے کو اپنی منظوری دے دی ہے۔
تیار کی گئی سڑک مرکزی آبی کمیشن کےلئے فائدہ مند ثابت ہوگی کیونکہ منظور کردہ اراضی پر ایک مرکز تعمیر کرنے کی تجویز ہے ۔
۔۔۔۔۔۔۔۔۔۔۔
م ن۔ح ا۔ن ا۔
U- 1699
(Visitor Counter : 57
وزیراعظم کا دفتر
وزیراعظم نے جناب منتھو پدمنابھن جی کو ان کے یوم پیدائش پر خراج عقیدت پیش کیا
نئی دلّی ، 02 جنوری، 2021 /
وزیرعظم نریندر مودی نے آنجہانی منتھو پدمنابھن جی کو ان کے یوم پیدائش پر خراج عقیدت پیش کیا
ایک ٹوئیٹ میں جناب مودی نے کہا ’’ آنے والی نسلیں، سماجی خدمات، سماجی انصاف اور تجدید ثقافت میں ان کے اہم کردار کے لئے آنجہانی منتھو پدمنابھن جی کے شکرگزار ہوں گی۔ ان کی پوری زندگی دوسروں کی بہتری اور بھلائی کے لئے وقف تھی۔ ان کے یوم پیدائش پر میں انہیں خراج عقیدت پیش کرتا ہوں۔‘‘
پیٹرولیم اور قدرتی گیس کی وزارت
حکومت ایتھنول آمیز پیٹرول کی تیاری کے پروگرام کے تحت گنے اور غذائی اجناس سے تیار ہونے والے ایتھنول کے استعمال کو بڑھاوا دے رہی ہے
نئی دہلی 26 جولائی 2021: حکومت ہند تیل کی مارکیٹنگ کرنے والی کمپنیوں کے ذریعے ایتھنول آمیز پیٹرول  پروگرام پرعمل پیرا ہے۔ اس کوشش کے تحت درآمدی انحصار کو کم کرنے، صاف ایندھن کو فروغ دینے اور زراعت کو فروغ دینے کے مقاصد کو حاصل کرنے کے لئے ایتھنول کو پیٹرول میں ملایا جارہا ہے۔ پٹرولیم اور قدرتی گیس کی وزارت کے مطابق 5 فروری 2019 کو جاری کردہ نوٹیفکیشن میں تیل کی مارکیٹنگ کرنے والی کمپنیوں کو ہدایت کی گئی ہے کہ وہ بیورو آف انڈین اسٹینڈرس  کی وضاحتوں کے مطابق 10 فیصد ایتھنول ملا ہوا پٹرول فروخت کریں۔
2014 کے بعد سے حکومت نے دیگرغیر خوردنی اسٹاک سے تیار شدہ ایتھنول کی خریداری کی اجازت دی ہے جیسے سیلولوزک، گندم کے تنکے، چاول کے بھوسے، گنے کے پھوکس، بانس وغیرہ، بشرطیکہ وہ چیزیں متعلقہ بی آئی ایس کے معیارات کو پورا اترتی ہوں۔ ایتھنول کے استعمال کو فروغ دینے کے لئے حکومت کی جانب سے اٹھائے گئے اقدامات میں دیہی علاقوں میں روزگار کے مواقع فراہم کرنا اور ایتھنول میں تبدیلی کے لئے گندم اور کھانوں کے اناج  کے استعمال کی اجازت شامل ہے۔ ای بی پی پروگرام کے تحت ایتھنول کی خریداری کے لئے انتظامیہ کی قیمت کے طریقہ کار میں ایتھنول سپلائی سال 2017 سے ایتھنول کی بڑھی ہوئی ایکس مِل قیمت میں اضافہ شامل ہے۔ ای بی پی پروگرام کے لئے ایتھنول پر جی ایس ٹی کی شرح کو 5 فیصد تک کم کیا گیا ہے۔ ایتھنول کی آزادانہ نقل و حرکت کے لئے انڈسٹریز  ایکٹ میں ترمیم کی گئی۔ ملک میں ایتھنول کی پیداواری صلاحیت کو بڑھانے کیلئے انٹرسٹ سبوینشن اسکیم شروع کی گئی۔
یہ اطلاع پیٹرولیم اور قدرتی گیس کے مملکتی وزیر جناب رمیشور تیلی نے آج لوک سبھا میں ایک تحریری جواب میں دی۔
وزیراعظم کا دفتر
وزیر اعظم نے اکھل بھارتیہ شکشا سماگم کے دوران بچوں کے ساتھ وقت گزارا
وزیر اعظم جناب نریندر مودی نے آج بھارت منڈپم میں منعقدہ اکھل بھارتیہ شکشا سماگم کے دوران بال واٹِکا میں بچوں کے ساتھ وقت گزارا۔
انہوں نے ٹوئیٹ کرتے ہوئے کہا کہ بچوں کے ساتھ وقت گزارنے کا احساس ازحد تروتازہ اور توانائی بخش ہے۔
’’معصوم بچوں کے ساتھ خوشی کے چند لمحات! ان کی توانائی اور جوش و جذبہ دل کو مسرت سے بھر دیتا ہے۔‘‘
صحت اور خاندانی بہبود کی وزارت
کووڈ -19 کی روک تھام کے لئے ٹیکہ کاری مہم میں تیزی لانے اور اس کے تحت سبھی اہل مستفیدین کے ٹیکے لگانے کے لئے گھر گھر جاکر مہم کے تحت دومہینہ طویل ‘‘ہر گھر دستک دوئم’’شروع ہوگئی ہے
مہم کے تحت ریاستوں اور مرکز کے زیر انتظا م علاقوں میں اولڈ ایج ہومز ،اسکولوں ، کالجوں ،جیلوں ، اینٹ کے بھٹوں پرتوجہ دی جارہی ہے
ملک بھر کی ریاستوں اور مرکز کے زیر انتظام علاقوں میں کووڈ -19 ٹیکہ کاری مہم کی رفتار تیز کرنے اور اس میں زیادہ سے زیادہ لوگوں کے ٹیکہ لگانے کے مقصدسے ‘‘ہر گھر دستک مہم دوئم ’’شروع ہوگئی ہے۔ریاستوں اور مرکز کے زیر انتظام علاقوں میں پورے زورشور سے جاری ا س مہم کے تحت انہیں مشورہ دیا گیا ہے کہ وہ تمام اہل مستفیدین کے ٹیکہ لگاکر اس مہم کو زبردست طریقے سے کامیاب بنائیں ۔ یہ بات صحت کے مرکزی سکریٹری جناب راجیش بھوشن نے سبھی ریاستوں اور مرکز کے زیر انتظام علاقوں سے کہی ہے ،جیسا کہ انہوں نے پچھلے ہفتے ریاستوں اور مرکز کے زیر انتظام علاقوں کے صحت سیکریٹریوں اوراین ایچ ایم کے ساتھ کووڈ ٹیکہ کاری کی صورتحال کا جائزہ لیا۔
نومبر 2021 میں شروع کی گئی ہر گھردستک مہم کے تجربے کی بنیاد پر یکم جون 2022 سے 31 جولائی 2022 تک ہر گھر دستک دوئم مہم جاری رہے گی۔ اس ابھیان کا مقصد پہلے، دوسرے اور احتیاطی ٹیکے کے لئے گھر گھر جاکر مہم کے ذریعہ اہل افراد کے کووڈ سے بچاؤ کا ٹیکہ لگانا ہے۔ مہم کے دوران خاص توجہ 60سال اوراس سے زیادہ عمر کے افراد پررہے گی کہ وہ احتیاطی ٹیکہ لگوائیں ۔اس مہم کے دوران 12سے 14سال کی عمر کے بچوں کے بھی ٹیکے لگائے جائیں گے۔ اس مہم کے تحت اسکولوں ، کالجوں کے طلباء کے بھی ٹیکے لگائے جائیں گے ،جن میں وہ بچے بھی شامل ہیں ، جو اسکول نہیں جاتے ۔ اس مہم کے تحت جیلوں اور اینٹ کے بھٹوں کےافراد کے بھی ٹیکے لگائے جائیں گے۔
کووڈ-19 سے بچاؤ کی قومی ٹیکہ کاری مہم کے تحت حکومت ہند کی تفصیلی منصوبہ بندی اور زبردست کوششوں کے سبب بے مثال کامیابی حاصل ہوئی ہے۔ ملک بھر میں ابھی تک 193.57 کروڑ ٹیکے لگائے جاچکے ہیں۔ 15سال سے زیادہ عمر کے سبھی افراد میں سے 96.3فیصد لوگوں کے پہلا ٹیکہ اور 86.3فیصد لوگوں کے پہلا اوردوسرا ٹیکہ لگایا جاچکا ہے۔
نائب صدر جمہوریہ ہند کا سکریٹریٹ
ہمیں اس بات پر توجہ مرکوز کرنی چاہئے کہ سائنس اور ٹیکنالوجی کس طرح زیادہ خوشی اور زندگی کے معیار کو زیادہ بہتر بناسکتی ہے: نائب صدر جمہوریہ
نئی دہلی، 21/مئی۔ نائب صدر جمہوریہ ہند جناب ایم وینکیا نائیڈو نے کہا ہے کہ مجموعی قومی آمدنی کے ساتھ ساتھ ہمیں اس بات پر بھی توجہ مرکوز کرنی چاہئے کہ سائنس اور ٹیکنالوجی کس طرح خوشیوں میں اضافہ کرسکتی ہیں اور معیار زندگی کو بہتر بناسکتی ہیں اور سماج میں ہم آہنگی پیدا کرسکتی ہیں۔ وہ آج کیرالہ کے کوچی میں آدی شنکرا انسٹی ٹیوٹ آف انجینئرنگ اینڈ ٹیکنالوجی میں آدی شنکرا ینگ سائنٹسٹ ایوارڈ 2018 عطا کرنے کے بعد اجتماع سے خطاب کررہے تھے۔ اس موقع پر کیرالہ کے گورنر جسٹس ریٹائرڈ پی ستھاسیوم اور دیگر اہم شخصیات بھی موجود تھیں۔
نائب صدر جمہوریہ نے کہا کہ آدی شنکرا ینگ سائنٹسٹ ایوارڈ 2018 ہمارے نوجوان بھارت میں تحقیق اور اختراع کی جستجو اور اختراعی اقدامات کا ثبوت پیش کرتے ہیں۔ انھوں نے مزید کہا کہ یہ ہمیں اس بات کی امید دلاتے ہیں کہ ہندوستان ملکوں کی انجمن میں اپنا درست مقام حاصل کرسکتا ہے۔ ہمارے ملک میں انسانی علم کا فروغ تحقیق کی جستجو اور جذبے، سوال کرنے کی صلاحیت اور تحقیق کی صلاحیت کے ساتھ ساتھ سچائی پر پہنچنے کی صلاحیت کی وجہ سے ہوا ہے۔
نائب صدر جمہوریہ نے بہترین کارکردگی کے حصول کے لئے تین معیار کا ذکر کیا۔ پہلا ہر ایک شخص ، ادارے اور علم کے وسیلے سے، جہاں تک بھی رسائی حاصل ہوسکے، کچھ سیکھنے کی خواہش، دوسرا تحقیق کرنے، تجزیہ کرنے اور کلیہ قائم کرنے کی صلاحیت، تیسرا ایک بالکل جدا طریقے سے حل نکالنا جس سے درپیش مسائل کو حل کیا جاسکے۔
نائب صدر جمہوریہ نے کہا کہ آدی شنکرا نہ صرف ایک عظیم فلاسفر تھے، بلکہ ایک غیرمعمولی کوی بھی تھے۔ انھوں نے ’’ادویتا‘‘ فلسفے کو فروغ دیا، جس کے تحت انسان علم کے ذریعے نروان حاصل کرسکتا ہے اور آخرکار اس کا مقصد ست-چت-آنند کو حاصل کرنا ہے، جو ایک ایسی حالت ہے جو سچائی اور اعلیٰ بصیرت سے ہی ابھر کر سامنے آسکتی ہے۔
نائب صدر جمہوریہ نے کہا کہ علم سے ہمیں ذہانت حاصل ہونی چاہئے اور ہمیں اپنے علم کو اپنی زندگی بہتر بنانے کے لئے استعمال کرنے کی ذہانت بھی ہونی چاہئے۔ انھوں نے مزید کہا کہ آخرکار ہم سب کو آنند کی ہی تلاش ہے اور جب ہم مجموعی قومی خوشی کا ذکر کرتے ہیں تو اس کا مقصد آنند حاصل کرنا ہی ہوتا ہے۔ ہمیں ہندوستان کی بہترین روایات سے تحریک حاصل کرنی چاہئے اور ان پر پڑی بے جان پرت کو ہٹاکر ملک میں نئی جان ڈالنی چاہئے۔
نائب صدر جمہوریہ نے کہا کہ ہمیں الگ تھلک نہیں رہنا چاہئے، بلکہ قبول کرنے والا ہونا چاہئے اور ہمیں نہ صرف ان نظریات پر فخر کرنا چاہئے جو ہیں ورثے میں ملی ہیں، بلکہ دوسروں کی ذہانت پر مبنی نصیحت کو بھی سننا چاہئے۔ انھوں نے مزید کہا کہ ہمیں پیچیدگی کو ترک کرنا چاہئے، ہمیں اوسط درجے کی ذہانت پر اکتفا نہیں کرنا چاہئے، ہمیں اپنی نظر اوپر رکھنی چاہئے اور نیا ہندوستان ہم سب کے لئے تابناک ہونا چاہئے۔ ہم یہ سب کرسکتے ہیں اور یہ کرنا چاہئے۔
نائب صدر جمہوریہ نے ایوارڈ پانے والوں کو مبارکباد دی اور کہا کہ اس طرح کے ایوارڈ ہمارے تعلیمی نظام کا ایک حصہ ہیں، جس میں ہمارے ملک میں موجود لاکھوں کلاس روم میں سائنس کے جذبے کو فروغ دیا جاتا ہے اور تخلیق کی صلاحیتوں کی نشوونما کی جارہا ہے اور جہاں ہمارے ملک کا مستقبل پنہاں ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ و ا۔م ر
UN-2677
(Visitor Counter : 69
کابینہ
کابینہ نے برکس ملکوں کی ، دواؤں سے متعلق ضابطہ کار ایجنسیوں کے مابین انسانوں کے استعمال کے لئے طبی مصنوعات کے ضابطوں کے میدان میں تعاون سے متعلق مفاہمت نامے کو منظوری دی
نئی دہلی۔25اپریل؛وزیراعظم جناب نریندر مودی کی قیادت میں مرکزی کابینہ نے برکس ملکوں کی، دواؤں کے ضابطے بنانے والی ایجنسیوں کے مابین انسانوں کے استعمال کے لیے طبی مصنوعات کے ضابطوں کے میدان میں تعاون سے متعلق ایک مفاہمت نامے پر دستخط کئے۔
اس مفاہمت نامے سے متعلقہ فریقوں کے درمیان ضابطہ جاتی نقطہ ٔ نظر سے برکس ملکوں کو بھارت کی طبی مصنوعات کی برآمدات میں اضافہ کرنے میں مدد ملے گی۔

U- 2266
(Visitor Counter : 56
وزارت اطلاعات ونشریات
مرکزی حکومت کے ملازمین کی سبکدوشی کی عمر میں کوئی تخفیف نہیں، پی آئی بی فیکٹ چیک نے جعلی خبر کی تردید کی
نئی دہلی، 26اپریل2020،پریس انفارمیشن بیورو کی فیکٹ چیک یونٹ نے ایک ٹوئیٹ میں یہ واضح کیا ہے کہ مرکزی حکومت ، مرکزی حکومت کے ملازمین کی سبکدوشی کی عمر میں کوئی تخفیف نہیں کرنے جا رہی ہے۔ یہ ٹوئیٹ ویب پورٹل پر شائع ایک آرٹیکل کے ردعمل میں ، عمل میں آیا ہے ، جس میں یہ دعویٰ کیا گیا تھا کہ اس بات کے امکانات پائے جاتے ہیں کہ حکومت ہند سبکدوشی کی عمر گھٹا کر 50 برس کر دے گی۔
https://twitter.com/PIBFactCheck/status/1254266971777953793?s=20
ایک دیگر ٹوئیٹ کے تحت پی آئی بی فیکٹ چیک نے واٹس ایپ پر گردش کرنے والی ایک جعلی خبر کی تردید کی ہے، جس میں دعویٰ کیا گیا تھا کہ حکومت ایک ایکٹ لانے جا رہی ہے، جس کے تحت یہ ضروری ہوگا کہ تمام تر تنخواہ دار ملازمین 18 فیصد کی رقم جمع کرائیں گے۔ اس ٹوئیٹ میں واضح کیا گیا ہے کہ حکومت اس طرح کا کوئی قانون متعارف کرانے پر غور نہیں کر رہی ہے۔ ٹوئیٹ میں عوام کو یہ مشورہ بھی دیا گیا گیا ہے کہ وہ غیر مصدقہ اطلاعات آگے نہ بڑھائیں۔
https://twitter.com/PIBFactCheck/status/1254336404265435136?s=20
پی آئی بی آسام کی جانب سے حقائق کی ایک جانچ کی گئی، جس کا تعلق منی پور میں شائع ہوئی ایک خبر سے تھا، جس میں کہا گیا تھا کہ تمنگ لونگ میں واقع ضلعی اسپتال میں کورونا وائرس بحران کے دوران بنیادی ڈھانچہ اور سازوسامان کی قلت ہے۔ریاستی محکمہ صحت نے پہلے ہی اس آرٹیکل میں کئے گئے دعوے کی تردید کی تھی۔
https://twitter.com/PIB_Guwahati/status/1254076665954742272?s=20
پس منظر:
سپریم کورٹ کی جانب سے کئے گئے اظہار خیال کے بعد سوشل میڈیا پر پیش کی جانے والی جعلی خبروں کی روک تھام کےلئے پی آئی بی نے سوشل میڈیا پر پھیلائی جانے والی افواہوں کی تردید کےلئے ایک وقف پی آئی بی فیکٹ چیک یونٹ قائم کی ہے، جو ٹوئٹر پر تصدیق کا ایک ذریعہ ہے، جو لگاتار سوشل میڈیا پلیٹ فارموں پر پیش کئے جانے والے پیغامات پر نظر رکھتا ہے اور جعلی خبروں کی تردید کےلئے اس کی جامع نظر ثانی کا عمل بھی انجام دیتا ہے۔ اس کے علاوہ پی آئی بی انڈیا مختلف النوع ، پی آئی بی علاقائی یونٹوں کے ٹوئٹر ہینڈل کا استعمال بھی کرتا ہے اور اس کے ذریعے #PIBFactCheck کا استعمال کر کےسرکاری اور مستند آئٹم پیش کرتا ہے تاکہ ٹوئٹر برادری کو عام طور پر فائدہ ہو سکے۔
کوئی بھی شخص #PIBFactCheckپر جاکر کسی بھی سوشل میڈیا پیغام، متن، آڈیو، ویڈیو کی تصدیق کر سکتا ہے۔انہیں آن لائن پورٹل https://factcheck.pib.gov.in/ یا واٹس ایپ نمبر +918799711259یا ای-میل: pibfactcheck[at]gmail[dot]comپر ارسال کیا جا سکتا ہے۔ اس سلسلے میں تفصیلات پی آئی بی کی ویب سائٹ https://pib.gov.inدرج ذیل پر بھی دستیاب ہے۔
۔۔۔۔۔۔۔۔۔۔۔
U- 2071
(Visitor Counter : 69
عملے، عوامی شکایات اور پنشن کی وزارت
مرکزی وزیر جناب ڈاکٹر جتیند ر سنگھ نے مودی سرکار 2.0 کے تحت ڈی او سی ٹی کی ایک سال کی حصولیابیوں پر ایک کتابچے اور اس کا ای-ایڈیشن جاری کیا
نئی دہلی،5جون 2020/ شمال مشرقی خطے کی ترقی ، وزیراعظم کے دفتر میں وزیر مملکت ، عملے ، عوامی شکایات ، پنشن، ایٹمی توانائی اور خلائی امور کے وزیر مملکت  ڈٖاکٹر جتیندر سنگھ نے آج ویڈیوکانفرنسنگ کے ذریعہ عملے اور تربیتی محکمے  کی ایک سال کی حصولیابیوں پر ایک کتابچہ  اور اس کا ای -ایڈیشن جاری کیا۔ ویڈیو کانفرنسنگ میں محکمے کی سکریٹری  اور دیگر اعلی حکام نے حصہ لیا۔
کانفرنسنگ میں بات چیت کی شروعات کرتے ہوئے، سکریٹری  نے گزشتہ ایک برس کے دوران محکمے کے ذریعہ کی گئی اہم پہلوؤں کے بارے میں تفصیلی معلومات فراہم کیں، وزیر مملکت  نے اسٹیک ہولڈرس کو مخاطب کیا اور ایک سال میں محکمے کی کچھ اہم حصولیابیوں کے بارے میں بتایا جن کی تفصیلات درج ذیل ہیں۔
- شروعات سول سروسیز امتحان کے ذریعہ بھرتی سے کی گئی۔ 21 سروسیز کے افسران کے لئے ایک یکساں بنیا د پر نصاب شروع کیا گیا ہے۔ ان خدمات کے افسران کو وزیراعظم کے ذریعہ 31 اکتوبر 2019 کو اسٹیچو آف یونیٹی، کیوڈیا میں خطاب کیا گیا تھا۔
- آئی گوٹ   نام کی سرکاری عہدیداروں کے لئے ایک نئی تربیتی پہل کا آغاز کیا گیا ہے، جس کا مقصد اب تک فراہم کئے گئے اصولوں پر مبنی تربیت کے مقام پر رول کے مطابق تربیت فراہم کرنا ہے۔
- کووڈ-19 سے نمٹنے میں صف اول میں کام کررہے لوگوں کی تربیت کی ضروریات کے لئے آئی گوٹ  کا ایک ایڈیشن شروع کیاگیا ہے۔ آج کی تاریخ تک دس لاکھ 52 ہزار 410 یوزرس کو کووڈ-19 تعلیمی پلیٹ فارم کے لئے i i GoT میں نامزد کیا گیاہے وہ اب تک 20لاکھ سے زائد نصابوں پر کام کرچکے ہیں۔
- لوک پال ادارے کوچلانے کی شروعات نئے دفتر سے کی گئی ہے۔ لوک پال  ضابطے تیار کرلئے گئے ہیں اور مالی اور ریکارڈز پر ضابطوں کا اعلان آخری مرحلے میں ہے۔
- سرکاری تقرریوں کےمیدان میں بھی بنیادی سدھار شروع کئے گئے ہیں۔ فی الحال خصوصی طور سے غریب اور غیر منظم زمروں سےمتعلق شہریوں کو سرکاری تقرری میں کئی ایجنسیوں کی بوجھل عمل اور امتحان سے گذرنا پڑتا ہے۔ قومی تقرری ایجنسی کے قیام کی تجویز اپنے آخری مرحلے میں ہے۔ این آر اے ہر ضلع میں امتحان مراکز کے ساتھ غیر گزیٹیڈ عہدوں پر تقرری کے لئے کمپویٹر پر مبنی آن لائن اہلیت امتحان منعقد کرے گا۔ اس سے سرکاری نوکریوں کے خواہشمند افراد کے سامنے آمنے والی دشواریوں کو عبور کرنے میں آسانی ہوگی۔
- جموں اور سری نگر میں مرکزی انتظامی ایڈمنسٹریٹیو ٹریبونل کی شاخوں کو قائم کیا جائے گا ۔ جموں میں ٹریبونل کا افتتاح پیر کے روز ویڈیو کانفرنسنگ کے ذریعہ کیا جائےگا۔
وزیر مملکت نے کورنا وبا کے باوجود مذکورہ بالا حصولیابیوں میں ان کے تعاون کے لئے افسران کا شکریہ ادا کیا۔انہوں نے یہ بھی کہا کہ وبا کے باوجود دفتروں نے اپنی سب سے اچھی کارکردگی کا مظاہرہ کیا ہے او ر اس نے کم از کم حاضری –اور زیادہ سے زیادہ پیداوار کےنظریے کو ثابت کردکھایا ہے۔
ڈاکٹر جتیندر سنگھ نے جونیئر سطح کے سیکشن افسر اور انڈر سکریٹری کے ساتھ بات چیت کی۔
م ن۔ ش ت ۔ ج
Uno-3102
(Visitor Counter : 143
وزارتِ تعلیم
شکشک پرو پہل کے تحت اعلیٰ تعلیم میں انضباطی اصلاحات پر ویبنار
نئی دہلی ،22ستمبر2020:
تعلیم کی وزارت نئی قومی تعلیمی پالیسی 2020ء پر مختلف قومی ویبنار کا اہتمام کرکے 8 سے 25 ستمبر 2020ء کے دوران شکشک پرو منارہا ہے۔ نئی قومی تعلیمی پالیسی کا اعلان حال ہی میں کیا گیا ہے۔ اس پہل کے حصے کے طورپر اعلیٰ تعلیم میں انضباطی اصلاحات پر ایک قومی ویبنار کا 21 ستمبر 2020ء کو اہتمام کیا گیا تھا، جہاں یوجی سی کے ممبر پروفیسر آر پی تیواری اور پنجاب کی سینٹرل یونیورسٹی کے وائس چانسلر پروفیسر کے کے اگروال، نیشنل بورڈ آف ایکریڈیٹیشن کے چیئر پرسن پروفیسر نتن آر کرمالکر، پونے یونیورسٹی کی وائس چانسلر ساوتری بائی پھولے، تیزپور یونیورسٹی کے وائس چانسلر پروفیسر وی کے جین کو مقررین کے طورپر مدعو کیا گیا تھا اور ڈاکٹر مسز پنکج متل کو ویبنار میں مقرر اور ماڈریٹر کی حیثیت سے مدعو کیا گیا تھا۔وہ ایسوسی ایشن آف انڈین یونیورسٹیز کی سیکریٹری جنرل ہے۔
ڈاکٹر محترمہ پنکج متل نے شکشک پرو کے بارے میں اظہار خیال کرکے ویبنار کا آغاز کیا اور اعلیٰ تعلیم میں انضباطی رپورٹوں پر اس ویبنار کی اہمیت کو اجاگر کیا، جس کا قومی تعلیمی پالیسی 2020 میں ذکر کیا گیا ہے۔ڈاکٹر پنکج متل نے یہ بھی بتایا کہ قومی تعلیمی پالیسی میں تجویز کردہ انضباطی اصلاحات تدریس اور سکھانے پڑھانے میں اصلاحات کے لئے جگہ طے کرسکیں گی، جن کی ضرورت محسوس کی گئی ہے۔ ہندوستان کے اعلیٰ تعلیم کے کمیشن کے قیام سے ایک شفاف انضباطی میکنزم کی راہ ہموار ہوگی۔
پروفیسر وی کے جین نے ہندوستان کے اعلیٰ تعلیم کی گرانٹس کونسل کے رول اور کونسل کے مجوزہ کام کاج ، طلباء کی مجموعی ترقی میں تعاون کے لئے ادارہ جاتی ترقیاتی پروگرام ، اعلیٰ تعلیم، ادارہ جاتی سماجی ذمہ داری میں حصے داری اور شمولیت کو یقینی بنانے کے اقدامات کو اجاگر کرکے اعلیٰ تعلیم کی گرانٹس کونسل کے بارے میں بات چیت کی۔ادارہ جاتی سماجی ذمہ داری کے بارے میں اظہار خیال کرتے ہوئے انہوں نے اُنّت بھارت ابھیان کے تحت گاوؤں اپنانے اور سوچھ بھارت ابھیان میں شرکت ، فِٹ انڈیا موومنٹ، ایک بھارت شریشٹھ بھارت اور آفات کے بندوبست کی تعلیم پر زور دیا۔
پروفیسر کے کے اگروال نے ہندوستان میں ایکریڈیٹشن اور اسسمنٹ یعنی جائزےکے موجودہ میکنزم کو اجاگر کرکے نیشنل ایکریڈیٹیشن کونسل  اور مجوزوہ این اے سی کے رول کے بارے میں بات کی ، جسے ہندوستان میں تمام اعلیٰ تعلیمی اداروں کے مکمل اور لازمی ایکریڈیٹیشن کو یقینی بنانے کے لئے ایکریڈیٹیشن کے موجودہ میکنزم کو بڑھانے اور معیاری ایکریڈیٹیشن کی ضرورت ہے۔
پروفیسر آر پی تیواری نے جنرل ایجوکیشن کونسل پر روشنی ڈالی۔ انہوں نے جی ای سی کی تشکیل اور اس کے کام کاج کے بارے میں بات کی، تاکہ اعلیٰ تعلیم کے اداروں کے لئے معیاری سیٹنگ کا نشانہ حاصل کیاجاسکے۔انہوں نے اعلیٰ تعلیم کے ساتھ ہنرمندی کے انٹیگریشن پر بھی زور دیا تاکہ ورک فورس کے لئے عالمی موبلٹی کو یقینی بنایا جاسکے، جس کے لئے دیہی ہندوستان میں روایتی ہنرمندی کی تعلیم دی جارہی ہے۔
پروفیسر نتن آر کرمالکر نے تعلیمی حکمرانی اور ضوابط پر زور دیتے ہوئے قومی اعلیٰ تعلیمی انضباطی کونسل کے مسائل کو اجاگر کیا۔ انہوں نے نیشنل ہائر ایجوکیشن ریگولیٹری کونسل کی تشکیل کے بارے میں بات کی اور اس کونسل کے کام کاج کا ذکر کیا ۔ ساتھ ہی ایچ ای آئی کے لئے پالیسی ریگولیٹری میکنزم کی تشکیل کے کام کاج کا بھی ذکر کیا۔
بھارت کا مسابقتی کمیشن
سی سی آئی نے قانون کی دفعہ31 کی ذیلی دفعہ کے تحت ایڈل وِس سکیورٹیز لمٹیڈ میں کورا ماسٹر فنڈ ایل پی کی سرمایہ کاری 10فیصد تک  کرنے کی منظوری دے دی ہے
نئیدہلی 17 اکتوبر۔کمپٹیشن کمیشن آف انڈیا  نے قانون کی دفعہ 31 کے تحت ایڈل وس سکیورٹیز لمٹیڈ میں کوراماسٹر فنڈ ایل پی کی سرمایہ کاری 10فیصد تک  کرنے کی منظوری دے دی ہے۔
اس سلسلے میں جاری کردہ نوٹی فکیشن کورا کی طرف سے ایڈل وس سکیورٹیز لمٹیڈ  او ر ایڈل وس گلوبل انویسٹمنٹ ایڈوائزری بزنس  میں مجوزہ سرمایہ کاری کے بارے میں ہے ۔ یہ سرمایہ کاری بھارتی کرنسی میں 75 ملین ڈالر کے مساوی ہوگی ۔ اس کا ذکر شئیر سبکرپشن ایگریمنٹ میں کیا گیا ہے ۔
سرمایہ کاری حاصل کرنے والا فارین پورٹ فولیو انویسٹر  ہے ،جس کا رجسٹریشن سیکورٹیز ایکس چینج بورڈ آف انڈیا  کے ساتھ ہے ۔
اس سلسلے میں تفصیلات مندرجہ ذیل ویب سائٹ پر ملاحظہ کی جاسکتی ہیں۔
https://www.cci.gov.in/sites/default/files/notice_order_summary_doc/C-2019-08-681.pdf
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
4634U-
(Visitor Counter : 34